મંગળવારે, નવા મંત્રીઓએ સરકારમાં હોંશે હોંશે શપથ તો લઈ લીધો છે પરંતુ તેમના માટે જાન્યુઆરી ફ્રેબુઆરી મહિનામાં આવતી ચૂંટણીઓ પડકાર બની શકે છે. અને તેઓ સત્તાનો હનીમૂન પીરિયડ પણ ન માણી શકે તેવી શકયતા છે. કારણ કે ગુજરાત વિધાનસભાની ચૂંટણીમાં ભાજપ માંડ-માંડ 99 બેઠક પ્રાપ્ત કરી, આ ચૂંટણીમાં કોંગ્રેસ મજબૂત વિપક્ષ તરીકેની ભૂમિકા ભજવીને સ્થાન મજબૂત બનાવ્યું છે. ત્યારે આગામી મહિનાઓમાં મુખ્ય પ્રધાન વિજય રૂપાણીની સરકાર સામે અનેક પડકારો ઉભા થશે.